pythainlp/thai_wikipedia_clean_20230101 huggingface dataset:
ในช่วงแรกของการเปิดตัวละครออนแอร์เรื่องนี้ลงสู่จอทีวีในเกาะฮ่องกง ผลตอบรับกลับไม่ได้รับความสนใจจากคนดูเท่าที่ควร เนื่องจากปัญหาของผู้เขียนบทที่เขียนบทบาทของ องเหม่ยหลิง ออกมาที่ดูไม่เหมือนบุคลิกของ ตำรวจหญิง จนกระทั่งเธอได้ออกมาให้สัมภาษณ์กับทางสื่อว่า เธอเล่นไปตามบทบาทที่ได้รับจากผู้เขียนบท ที่ต้องการให้มีความแตกต่างจาก บทตำรวจหญิง ในเรื่องอื่น ๆ
ทำให้ละครสากลชุดนี้ เรตติ้งพุ่งกระฉูดขึ้นมากลายเป็นที่นิยมและถูกจดจำ จากแฟนละครมากที่สุดอีกเรื่องหนึ่งของเธอ
การฉายซ้ำในฮ่องกง.
ได้มีการรีรัน 2 ครั้ง ที่ฮ่องกง
ช่วงเวลา 14.15 ถึง 15.15 น.
ออกอากาศในไทย.
ละครเรื่อง เทพบุตรทรง ออกอากาศครั้งแรกในไทยทางช่อง 3 หลังจาก องเหม่ยหลิง เสียชีวิตครบรอบ 1 ปี เมื่อวันที่ 15 พฤกษาคม พ.ศ. 2529 (1986) - 9 กรกฎาคม พ.ศ. 2529 (1986) เวลา 21.30-22.30 น. (จันทร์-ศุกร์)
มีการรีรันซ้ำอีกครั้งในรอบดึกทางช่อง 5 ในปีพ.ศ. 2532 (1989) จันทร์-ศุกร์ ช่วงเวลา 22.00-23.00 น. (โดยปกติถ้ารีรันซ้ำผ่านทางช่องเดียวกันจะออกอากาศครั้งที่ 2 ในเวลาเย็น แต่ละครเรื่องนี้ออกอากาศครั้งที่สองคนละช่องจากครั้งแรก จึงออกอากาศครั้งที่สองในตอนกลางคืน)
ละครชุดนี้ผลตอบรับในไทยดี และเป็นหนึ่งในผลงานของ องเหม่ยหลิง ที่แฟน ๆ ของเธอจดจำ
เซยะ ซูงิชิตะ
เซยะ ซูงิชิตะ  เป็นนักฟุตบอลชาวญี่ปุ่น ผู้ทำหน้าที่ในตำแหน่งกองหน้าให้แก่ทีมระยอง ในศึกไทยลีก 2
สโมสรกีฬากัว.
ซูงิชิตะได้รับการเปิดตัวเมื่อครั้งเข้าร่วมสังกัดสโมสรกีฬากัวในวันที่ 18 พฤศจิกายน ค.ศ. 2012 ระหว่างการแข่งขันไอ-ลีกของประเทศอินเดีย กับทีมสโมสรฟุตบอลยูไนเต็ดสิกขิมที่ฟาตอร์ดาสเตเดียมในรัฐกัว ซึ่งเขาลงแข่งจนถึงนาทีที่ 93 ซึ่งทีมกีฬากัวเป็นฝ่ายชนะ 2 ประตูต่อ 1
สโมสรจังหวัดตราด.
เขาได้ทำหน้าที่ร่วมกับสโมสรฟุตบอลจังหวัดตราด โดยในวันที่ 2 สิงหาคม ค.ศ. 2014 เขาเป็นผู้ทำประตูให้แก่ทีมในนาทีที่ 24 เมื่อครั้งที่พบกับสโมสรฟุตบอลจังหวัดพิษณุโลก นับเป็นสถิติการทำประตูได้ไวที่สุดในไทยลีกดิวิชัน 1 ฤดูกาล 2557
ทว่า เขาประสบเหตุเอ็นเข่าขาดจากการซ้อม จึงไม่ได้เข้าแข่งขันเลก 2 ในปี ค.ศ. 2015
ร่วมกับสโมสร.
"สถิติตั้งแต่วันที่ 11 พฤษภาคม ค.ศ. 2013"
เพลงชาติสาธารณรัฐประชาชนกัมพูชา
Anthem of the People's Republic of Kampuchea
หอสังเกตการณ์ดาราศาสตร์วิทยุแห่งชาติ (ไทย)
หอสังเกตการณ์ดาราศาสตร์วิทยุแห่งชาติ ตั้งอยู่ในศูนย์ศึกษาการพัฒนาห้วยฮ่องไคร้ อำเภอดอยสะเก็ด จังหวัดเชียงใหม่ มีกำหนดเปิดใช้งานในปีพ.ศ. 2564 อยู่ภายใต้การดูแลของสถาบันวิจัยดาราศาสตร์แห่งชาติ ใช้งบประมาณในการก่อสร้างโครงการนี้ทั้งสิ้น 532 ล้านบาท
กล้องภายในศูนย์.
ภายในหอสังเกตการณ์ดาราศาสตร์วิทยุแห่งชาติ ประกอบด้วยกล้องโทรทรรศน์วิทยุจำนวน 2 ระบบ ได้แก่:
กล้องโทรทรรศน์วิทยุขนาด 40 เมตร.
กล้องโทรทรรศน์วิทยุแห่งชาติขนาด 40 เมตร เป็นกล้องโทรทรรศน์วิทยุแห่งแรกและใหญ่ที่สุดในประเทศไทยและเอเชียตะวันออกเฉียงใต้ มีขนาดเส้นผ่าศูนย์กลาง 40 เมตร หมุนได้รอบทิศทาง 360 องศา และปรับมุมเงยได้ 180 องศา สามารถรับคลื่นความถี่ได้ระหว่าง 1 ถึง 116 GHz จานสะท้อนหลักประกอบด้วยแผงอะลูมิเนียม 420 แผง แต่ละแผงมีความหนา 1.8 มิลลิเมตร จานสะท้อนรองมีขนาด 3.28 เมตร กล้องโทรทรรศน์วิทยุนี้สามารถปฏิบัติงานได้แม้อยู่ในสภาพลมจัด (50 กม/ชม.) กล้องชุดนี้ใช้งบประมาณในการสร้าง 448 ล้านบาท
มีต้นแบบและพัฒนามาจากกล้องโทรทรรศน์วิทยุเยเบส ประเทศสเปน ซึ่งใช้ระบบ Cassegrain-Nasmyth Optics โดยเพิ่มเครื่องรับสัญญาณไว้ที่จุดโฟกัสหลัก ทำให้สามารถรับสัญญาณที่ช่วงความถี่อื่นได้ พร้อมการออกแบบ Nasmyth ให้มีข้อได้เปรียบเรื่องความยืดหยุ่นในการติดตั้งเครื่องรับสัญญาณในอนาคต มีเป้าหมายคือ พื้นผิวจานต้องมีความถูกต้องแม่นยำถึงระดับ 150 ไมครอน ความเร็วในการหมุนจาน 3 เมตรต่อวินาที (m/s) สำหรับมุมกวาด (Azimuth)  และ 1 เมตรต่อวินาทีสำหรับมุมเงย (Altitude) ความแม่นยำในการวัดตำแหน่งไม่คลาดเคลื่อนไปกว่า 2 ฟิลิปดา ในกรณีไม่มีลม และ 6 ฟิลิปดา ในกรณีมีลม
กล้องโทรทรรศน์วิทยุวีกอสขนาด 13 เมตร.
กล้องโทรทรรศน์วิทยุวีกอส (VGOS: VLBI Geodetic Observing System) ขนาดเส้นผ่านศูนย์กลางจานรับสัญญาณ 13 เมตร สร้างขึ้นภายใต้โครงการแรงดี (RANGD: Radio Astronomical Network and Geodesy for Development) มีต้นแบบและพัฒนามาจากหอดูดาวเซี่ยงไฮ้ หน่วยเฉอชาน เครื่องรับสัญญาณเป็นแบบช่วงความถี่กว้าง รับสัญญาณได้ตั้งแต่ช่วงคลื่นความถี่ 2-14 GHz จะทำให้การสังเกตการณ์แบบแทรกสอดระยะไกล (Very Long Baseline Interferometry) สามารถใช้งานร่วมกับเครือข่ายกล้องวีกอสทั่วโลกเพื่องานรังวัดยีออเดซีและติดตามความเปลี่ยนแปลงของโลกในปัจจุบัน
กล้องโทรทรรศน์วิทยุแบบวีกอสสามารถทำงานรังวัดตำแหน่งที่มีความแม่นยำสูงได้ โดยการรับสัญญาณย่านเอสและเอกซ์ (S-/X-band) จากแหล่งกำเนิดคลื่นวิทยุในอวกาศ พิกัดที่ได้จากการสังเกตการณ์ด้วยเทคนิคแทรกสอดระยะไกลของกล้องโทรทรรศน์วิทยุสองตัวขึ้นไปในเวลาเดียวกัน จะทำให้ได้พิกัดที่ความถูกต้องสูงมาก แม่นยำถึงระดับ 3-5 มิลลิเมตร ในทุกมิติ ด้วยความแม่นยำนี้จึงสามารถนำไปใช้ตรวจสอบการเคลื่อนตัวของแผ่นเปลือกโลกได้ (Tectonic Plate Motion) แล้วยังสามารถประมวลผลลัพธ์ต่อจนได้ตัวแปรต่าง ๆ ที่บ่งบอกการวางตัวของโลกในอวกาศ (Earth Orientation Parametres) ไปจนถึงความเร็วในการหมุนรอบตัวเองของโลก (UT1) ซึ่งถือเป็นผลลัพธ์ที่มีค่ายิ่งของศาสตร์ด้านยีออเดซี และมีความสำคัญต่อวงการวิทยาศาสตร์ วิศวกรรมศาสตร์ กระทั่งการพัฒนาเพื่อความยั่งยืนของมนุษย์
เจ้าหญิงอานแห่งออร์เลอ็อง
เจ้าหญิงอานแห่งออร์เลอ็อง ประสูติเมื่อวันที่ 5 สิงหาคม พ.ศ. 2449 เป็นพระธิดาใน เจ้าชายจีนส์ ดยุกแห่งกุสซี และ เจ้าหญิงอีซาแบลแห่งออร์เลอ็อง (2421-2504) โดยพระองค์เป็นพระปิตุจฉา (ป้าฝ่ายพ่อ)ใน เจ้าชายอ็องรี เคานต์แห่งปารีส และเป็นพระมาตุลา (น้าฝ่ายแม่)ใน เจ้าชายไมเคิลแห่งกรีซและเดนมาร์ก
เจ้าหญิงอานแห่งออร์เลอ็อง ทรงเสกสมรสกับ เจ้าชายอเมดิโอ ดยุกที่ 3 แห่งออสตา เมื่อวันที่ 5 พฤศจิกายน พ.ศ. 2470 รับพระราชทานพระอิสริยยศที่ ดัชเชสแห่งออสตา มีพระธิดาดังนี้
องค์การผู้บุกเบิกสหภาพรวมวลาดีมีร์ เลนิน
ซองจิน
สมิงสาวใจเพชร
"สมิงสาวใจเพชร"《十三妹》 เป็นซีรีส์ฮ่องกงแนวราชวงศ์ ถูกสร้างโดยสถานีโทรทัศน์ ทีวีบี ในปี 2525 และออกอากาศที่ ฮ่องกง ในเดือนมกราคม 2526 ทาง
ทีวีบีได้ดัดแปลงบทละครมาจากนิยายเรื่อง "สตรีผู้กล้าหาญ" (儿女英雄传) โดยผู้ประพันธ์ชื่อ "เหวินคัง" ซึ่งละครเรื่องนี้เป็นเหตุการณ์ในช่วงรัชกาลพระเจ้าเสียนเฟิง แห่งราชวงศ์ชิง
นำแสดงโดย หวง ซิงซิ่ว ทัง เจิ้นเยี่ย หยาง พ่านพ่าน เยิ่น ต๊ะหัว และดาราสาวดาวรุ่งดวงใหม่ของวงการ องเหม่ยหลิง รับบทนางรอง ซึ่งเรื่องนี้เป็นละครเรื่องแรกในชีวิตของเธอที่ทำให้เธอเริ่มเป็นที่รู้จัก ก่อนจะมาโด่งดังเป็นพลุแตก ในละครถัดมา เรื่อง มังกรหยก และละครเรื่องนี้เป็นสาเหตุทำให้ ทัง เจิ้นเยี่ย และ อง เหม่ยหลิง พบรักกัน ในกองถ่าย จนกลายเป็น คู่รักใน เวลาต่อมา ละครเรื่องนี้ได้ผลตอบรับที่ดีทั้งในฮ่องกง และ จีน.
เนื้อเรื่องกล่าวถึงวีรกรรมของ "เหอ อี้ว์เฟิ่ง" (แสดงโดย หวง ซิ่นซิ่ว) โดยเหตุการณ์เกิดในรัชสมัย พระเจ้าคังซี (ครองราชย์ พ.ศ. 2204 - 2265) ครอบครัวของ เหอ อี้ว์เฟิ่ง ซึ่งบิดารับราชการ ได้ถูก "จี้เซียนถัง" (แสดงโดย จู เถียเหอ) แม่ทัพใหญ่ผู้มีอำนาจบัญชาการตลอดเจ็ดมณฑลกลั่นแกล้ง จนเสียชีวิต ส่วนครอบครัวของเธอบ้านแตกสาแหรกขาด เธอหนีไปได้แต่ได้รับบาดเจ็บ และได้รับการช่วยเหลือจากแม่ชีแขนเดียว (แสดงโดย หลี่ หลินหลิน) ผู้ที่อดีตเป็นองค์หญิงแห่ง ราชวงศ์หมิง ที่ล่มสลายไปแล้ว แม่ชีมีความแค้นกับ จี้เซียนถัง เช่นเดียวกัน เพราะในตอนต้นเรื่อง องค์หญิงก็ได้ถูกฟันแขนขาดจากจี้เชียนถัง แม่ชีช่วยรักษาอาการบาดเจ็บและถ่ายทอดยุทธให้เธอ จนได้กลับมาโลดแล่นในยุทธจักรอีกครั้ง เพื่อผดุงคุณธรรม และมีฉายาใหม่ว่า "สือซันเม่ย" (น้องสาวที่ 13)
เหอ อี้ว์เฟิ่ง ท่องยุทธจักรโดยการปลอมตัวเป็นชาย ระหว่างท่องยุทธได้เจอกับ "องค์หญิง ซวงซวง" (แสดงโดย อง เหม่ยหลิง) ซึ่งเป็นน้องสาวจอมซนของ ฮ่องเต้คังซี (แสดงโดย หยาง เจ๋อหลิน) ได้ปลอมตัวเป็นสาวชาวบ้านสามัญชน และใช้ชื่อใหม่ว่า "เซียง เก๋อเก่อะ" ได้มาตกหลุมรัก เหอ อี้ว์เฟิ่ง ที่ปลอมตัวเป็นชาย แต่แล้วเธอก็พบความจริงว่า ชายหนุ่มที่เธอหลงรักเป็นหญิง นางตกใจมากแต่ก็หักห้ามใจได้ เปลี่ยนความรู้สึกอยากเป็นคนรักมาเป็นน้องสาวที่แสนดีแทน ตอนหลังองค์หญิงได้พบรักกับ หมอยาที่ชื่อว่า "หลี่ เมี่ยวเซิง" (แสดงโดย เยิ่น ต๊ะหัว)
ต่อมาอี้ว์เฟิ่ง ได้พบกับ อันจี้ (แสดงโดย ทัง เจิ้นเยี่ย) ทั้งคู่เกิดรักกัน จึงท่องยุทธจักรด้วยกัน
ต่อมาอันจี้ เผลอไปได้เสียกับ "จี้ซือเว่ย" (แสดงโดย หยาง พ่านพ่าน) ในตอนท้ายเมื่อเรื่องร้ายๆ จบลง ฮ่องเต้พระราชทานสมรสให้กับ อันจี้และอี้ว์ฟ่ง ปรากฏว่าในงานแต่งงาน ซือเว่ย ให้คนนำทารก มาในพิธีและเขียนจดหมายแจ้งว่า เด็กนี้เป็นลูกของตนกับอันจี้ ให้อันจี้และอี้ว์ฟ่งเมตตารับเลี้ยงไว้ ส่วนตนเองต้องขอลา อันจี้ไม่สามารถรับแต่ลูกไม่เอาแม่ได้ พิธีสมรสจึงล้มเลิกกลางคัน
การออกอากาศในไทย.
ละครเรื่องนี้ ช่อง 3 นำมาออกอากาศในช่วงเดือนกุมภาพันธ์ ปีพ.ศ. 2527 ค่อนข้างได้รับความนิยม
รำลึกถึง ละคร "สมิงสาวใจเพชร" โดย baidu
"รายละเอียด ละคร สมิงสาวใจเพชร"
ยุทธจักรชิงจ้าวบัลลังค์
"ยุทธจักรชิงจ้าวบัลลังค์" (決戰玄武門) เป็นซีรีส์ฮ่องกง ที่ถูกสร้างขึ้นโดยสถานีโทรทัศน์ทีวีบี และออนแอร์ทางจอในปีพ.ศ. 2527 นำแสดงโดยดาราดังในยุคนั้นมากมาย อาทิเช่น หวง เย่อหัว เหมียว เฉียวเหว่ย ทัง เจิ้นเยี่ย และ อง เหม่ยหลิง.
จักรพรรดิถังเกาจงมีโอรสสามองค์ คือเจี้ยนเฉิน, ซื่อหมิง และหยวนจิ๊ ในสามคนนี้ ซื่อหมิง บุตรคนที่สองเฉลียวฉลาดและมีไหวพริบมากที่สุด อีกทั้งยังช่วยงานบิดามากมาย จนได้รับการคาดหมายว่าจะเป็นผู้สืบทอดบัลลังก์คนต่อไป ซื่อหมิงปลอมตัวเป็นสามัญชนเพื่อเข้าร่วมงานประลองยุทธฮั่นเทียนเหมิน และได้รู้จักกับจอมยุทธน้อยเจียงฟง ทั้งสองคบหากันเป็นสหายสนิท อีกทั้งซื่อหมิงได้ช่วยชีวิตของแม่นางฉิงซิซิ จนบังเกิดเป็นความรัก แต่เหมือนฟ้าดินกลั่นแกล้ง ซิซิตกเป็นที่หมายปองของเจี้ยนเฉิน ซึ่งพยายามทุกวิถีทางที่จะได้ครอบครองตัวเธอ เจี้ยนเฉินร่วมมือกับหยวนจิ๊หาทางขัดขวางไม่ให้ซื่อหมิงได้เป็นองค์รัชทายาท บัดนี้พี่น้องต้องมาห้ำหั่นกันเองและกลายเป็นตำนานศึกสายเลือดที่เล่าขานไม่รู้จบ
ละครเรื่องนี้ เป็นการแสดงถึงศักยภาพทางการแสดง ของ องเหม่ยหลิง ที่สามารถถ่ายทอดตัวละครสาวชาวบ้านที่อ่อนโยนและน่าสงสาร ออกมาได้ดี ซึ่งตัวละคร ฉินซิซิ ในเรื่องนี้ มีบุคลิกที่แตกต่างจาก บท อึ้งย้ง ที่เธอแสดงโดยสิ้นเชิง
ประสบความสำเร็จเป็นอย่างดี โดยติดหนึ่งในสิบละครที่มีเรตติ้งสูงสุดแห่งปีค.ศ. 1984
ทั่วเอเชีย.
ประสบความสำเร็จกลาง ๆ ในระดับเอเชีย
การฉายซ้ำ.
ความนิยมของละคร เรื่องนี้ ถูกรีรัน ถึง 3 ครั้งที่ฮ่องกง ในช่อง the Jade Terrace
ในเดือนตุลาคม 2528, เดือนเมษายน 2531 และเดือนตุลาคม 2533
ฉายทางช่อง 3 สองครั้ง
1.ช่วงปลายปีพ.ศ. 2527 (1984) เวลา 21.25-22.25 น.
2.รีรันตอนเย็นช่วงปีพ.ศ. 2529 (1986) อีกครั้ง
ละครยุทธจักรชิงจ้าวบัลลังค์ โดย Pantip
ย้อนอดีต:ยุทธจักรชิงจ้าวบัลลังค์ โดย baidu
คุนสท์ฟอร์เมินแดร์นาทัวร์
คุนสท์ฟอร์เมินแดร์นาทัวร์  เป็นหนังสือที่มีภาพพิมพ์หินและภาพพิมพ์กระดาษ จัดทำโดยแอ็นสท์ เฮ็คเคิล (Ernst Haeckel) นักชีววิทยาชาวเยอรมัน
หนังสือเล่มนี้เดิมเผยแพร่เป็นชุด ชุดละ 10 รูป ในช่วง ค.ศ. 1899–1904 และเผยแพร่รวมกันเป็น 2 เล่มใน ค.ศ. 1904 มีเนื้อหาประกอบด้วยภาพพิมพ์สิ่งมีชีวิตจำนวน 100 ภาพ ภาพส่วนใหญ่มีคำบรรยายชุดแรก ๆ จากเฮ็คเคิลเอง ตลอดชีวิตการทำงานของเฮ็คเคิล มีการผลิตภาพพิมพ์กว่า 1,000 ชิ้นโดยอ้างอิงภาพร่างและภาพสีน้ำของเขา ภาพในหนังสือนี้คัดสรรมาจากภาพที่ดีที่สุดในจำนวน 1,000 ชิ้นดังกล่าว โดยมี อดอล์ฟ กลิทช์ (Adolf Giltsch) นักภาพพิมพ์หิน เป็นผู้แปลงจากภาพร่างเป็นภาพพิมพ์
ในการพิมพ์ครั้งที่ 2 เมื่อ ค.ศ. 1924 หนังสือนี้มีภาพพิมพ์เพียง 30 ภาพ
"คุนสท์ฟอร์เมินแดร์นาทัวร์" มีอิทธิพลมากในด้านศิลปะ สถาปัตยกรรม และการออกแบบช่วงต้นคริสต์ศตวรรษที่ 20 โดยช่วยเชื่อมช่องว่างระหว่างวิทยาศาสตร์กับศิลปะ โดยเฉพาะอย่างยิ่ง ภาพของเฮ็คเคิลยังมีอิทธิพลต่อศิลปินหลายคนที่เกี่ยวข้องกับนวศิลป์ เช่น เรเน บิเน็ต (René Binet), คาร์ล บล็อสเฟ็ลท์ (Karl Blossfeldt), ฮันส์ คริสเตียนเซน (Hans Christiansen), และเอมิล กาเล (Émile Gallé) ตัวอย่างหนึ่งที่โดดเด่นก็คือตลาดโภคภัณฑ์อัมสเตอร์ดัม (Amsterdam Commodities Exchange) ที่เฮนดริก เพทรัส เบอร์ลาจ (Hendrik Petrus Berlage) ออกแบบโดยได้รับแรงบันดาลใจบางส่วนมาจากภาพในหนังสือ "คุนสท์ฟอร์เมิน" นี้
สำหรับรุ่นแรกของแอ็นสท์ เฮ็คเคิล เป็น"ตัวอักษรเอียง"
ซามี เซน
เควิน โอเวนส์และซามี เซน
โคะตะ อิบุชิ
เจ้าหญิงมาเรีย คริสตินาแห่งซาวอย-ออสตา
เจ้าหญิงมาเรีย คริสตินาแห่งซาวอย-ออสตา ประสูติเมื่อวันที่ 12 กันยายน พ.ศ. 2476 เป็นพระธิดาพระองค์เล็กใน เจ้าชายอเมดิโอ ดยุกที่ 3 แห่งออสตา และ เจ้าหญิงแอนน์แห่งออร์เลอ็อง โดยมีพระภคินี 1 พระองค์คือ อาร์ชดัชเชสมาร์เกรีตาแห่งออสเตรีย-เอสเต โดยแรกประสูติดำรงพระยศเป็นเจ้าหญิงแห่งอิตาลี เจ้าหญิงแห่งซาวอย-ออสตา
เจ้าหญิงมาเรีย คริสตินา เสกสมรสกับ เจ้าชายคาร์ซิเมียร์แห่งบูร์บง-ซิซิลีทั้งสอง เมื่อวันที่ 29 มกราคม พ.ศ. 2510 รับพระราชทานพระอิสริยยศที่ เจ้าหญิงแห่งซิซิลีทั้งสอง พระชายา มีพระบุตรดังนี้
เจ้าหญิงมารี คริสตินาแห่งซาวอย-ออสตา
สโมสรฟุตบอลยะโฮร์ดะรุลตะซิม
เทพอาจารย์จอมอิทธิฤทธิ์
เทพอาจารย์จอมอิทธิฤทธิ์ (天師執位) เป็นซีรีส์ยอดนิยมที่ไม่ได้สร้างจากบทประพันธ์ของ กิมย้ง หรือ โกวเล้ง แต่กลับประสบความสำเร็จเป็นอย่างมากใน ฮ่องกง ด้วยเรตติ้งเฉลี่ยต่อตอนสูงถึง 61 จุดเปิดเมื่อออกอากาศในครั้งแรก กลายเป็นละครชุดที่มีคนดูเยอะที่สุดในปี พ.ศ. 2527 (1984) ซึ่งแสดงให้เห็นถึงความโด่งดังของ องหม่ยหลิงในขณะนั้นและยังติดอันดับที่ 3 ของละครที่มียอดคนดูเฉลี่ยต่อตอนสูงสุดในเกาะฮ่องกง โดยผู้ชมเฉลี่ยของแต่ละตอนมีมากกว่า 3.15 ล้าน อีกทั้งยังติด "ท็อปเท็นละครยอดนิยมสูงสุดในยุค 80s ในฮ่องกง ละครชุดนี้ได้กลายเป็นหนึ่งใน 100 ซีรีส์คลาสสิคยอดนิยมในสิงคโปร์ ไม่เพียงแต่ละครจะฮิตถล่มทลายในฮ่องกง แต่เพลงช้าประกอบละครอันแสนไพเราะ คือ "誰可改變 (Who can chang)" ที่ร้องโดย อลัน ทัม (伍潤泉) ยังถูกขับขานไปตามท้องถนนและตรอกซอกซอยในฮ่องกงอีกด้วย ละครชุดนี้เคยออกอากาศในประเทศไทยเมื่อปีพ.ศ. 2531 (1988) ทางช่อง 5 เวลา 21.55-22.55 น. หลังรายการ มาตามนัด โดยใช้ชื่อละครว่า ศึกชิงบัลลังก์เทพอาจารย์
ละครเรื่องนี้ เป็นเรื่องที่ 2 ของ องเหม่ยหลิงที่เธอรับบทนางเอก และมีเรตติ้งเฉลี่ยต่อตอนเกิน 60 จุดเปิด ทำให้ติดสิบอันดับแรกของละครที่มีเรตติ้งเฉลี่ยต่อตอนสูงสุดตลอดกาลในเกาะฮ่องกง ต่อจากเรื่อง มังกรหยก ภาค 1 (1983) ที่เธอแสดงบท อึ้งย้ง ส่งให้เธอกลายเป็นนักแสดงหญิงเพียงคนเดียวในหน้าประวัติศาสตร์ที่รับบทนางเอกในละคร 2 เรื่องที่มีเรตติ้งเฉลี่ยต่อตอนถึง 60 จุดเปิด ของสิบอันดับแรกในละครที่เรตติ้งเฉลี่ยสูงสุดในฮ่องกง ซึ่งแสดงให้เห็นถึงความโด่งดังของ องหมายหลิงในขณะนั้น(ก่อนที่เธอจะเสียชีวิต)ได้เป็นอย่างดี
ล่าสุดเพื่อเป็นการเฉลิมฉลองงานครบรอบ 55 ปีของทีวึบี (TVB) ที่ได้จัดขึ้นในวันที่ 19 พฤศจิกายน พ.ศ. 2565 (2022) ก่อนหน้านั้นทางทีวีบี ได้ทำการเปิดตัวกิจกรรมให้ผู้ชมโหวตละครดังในอดีตในหัวข้อ "ละครที่ฉันเลือก,ละครที่ฉันอยากดู" ("I Pick, I Want to Watch") และ "ละครที่น่าจดจำมากที่สุด" (Unforgettable...)
ผลชนะในหัวข้อละครที่อยู่ในความทรงจำมากที่สุดของผู้ชมชาวฮ่องกงคือ ละครเรื่องนี้ "เทพอาจาร์ยจอมอิทธิฤทธิ์ (The Fearless Duo 1984)" ได้ชนะผลโหวตเป็นอันดับหนึ่ง 29.8% จากคะแนนโหวตทั้งหมดของผู้ชม ทำให้ละครเรื่องนี้จะมีการรีรันซ้ำครั้งที่ 10 และกลายเป็นละครที่มีการรีรันซ้ำบ่อยที่สุดในฮ่องกง แสดงให้เห็นว่า องเหม่ยหลิง ยังคงเป็นดารายอดนิยมในใจผู้ชมฮ่องกง ตั้งแต่ในอดีตมาจนถึงปัจจุบัน
ก่อนหน้านี้ ละครเรื่องนี้มีการออกอากาศและรีรันซ้ำในฮ่องกงรวม 10 ครั้ง (ครั้งแรก+รีรัน9ครั้ง ยังไม่รวมรีรันครั้งล่าสุด) ถึงแม้ตอนรีรันเวลาจะดึกไปบ้างหรือเช้าไปบ้าง แต่ก็ทำให้มีผู้คนหลายรุ่นในฮ่องกงได้มีโอกาสดูและการแสดงเรื่องนี้ของ องเหม๋ยหลิง ได้สร้างความประทับใจให้แก่ผู้ชมหลายรุ่นหลายช่วงอายุ, ชาวเน็ตในฮ่องกงต่างชี้ว่าฉากที่ องเหม่ยหลิงแต่งตัวเป็นตุ๊กตากระดาษและใช้แหขนาดใหญ่ไล่จับ(ผีเสื้อ)วิญญาณของพระเอก (เหมียวเฉียวเหว่ย) ที่สิงอยู่กับผีเสื้อ เรียกกลับคืนร่าง เป็นฉากละครที่คลาสสิกที่สุด และชาวเน็ตส่วนหนึ่งยกย่องว่า: "แม้ว่าละครเรื่องนี้จะมีการรีรันซ้ำกลับมาดูหลายรอบแล้ว แต่ก็ยังอยากดู เพราะมันคือละครขั้นเทพท่ามกลางละครขั้นเทพทั้งหลาย!
อิทธิพลความสำเร็จ.
ละครเรื่อง เทพอาจารย์จอมอิทธิฤทธิ์ (The Fearless Duo) สร้างปรากฏการณ์ในฮ่องกง กลายเป็นละครที่มีเรตติ้งเฉลี่ยสูงกว่าละครในยุคเดียวกันเกือบทุกเรื่องที่สร้างจากบทประพันธ์ของ กิมย้ง (金庸) และ โกวเล้ง (古龙) ในช่วงยุคทองของละครฮ่องกง (1977-1989)
อีกทั้งความสำเร็จของละครเรื่องนี้อีกอย่างหนึ่ง คือ สามารถทำเรตติ้งได้สูงกว่าละครเกือบทุกเรื่องในยุคเดียวกัน (ยุคทองละครฮ่องกง) ที่สร้างจากบทประพันธ์ของ กิมย้ง และ โกวเล้ง เช่น 8 เทพอสูรมังกรฟ้า 1982 (天龍八部)
, จอมยุทธ์อุ้ยเสี่ยวป้อ 1984 (鹿鼎記), กระบี่เย้ยยุทธจักร 1984 (笑傲江湖)
, ชอลิ้วเฮียง 1984 (楚留香之蝙蝠傳奇), จิ้งจอกภูเขาหิมะ 1985 (雪山飛狐), เพ็กฮ่วยเกียม ดาบเลือดสะท้านแผ่นดิน 1985 (碧血劍), ดาบมังกรหยก 1986 (倚天屠龍記), ตำนานอักษรกระบี่ 1987 (書劍恩仇錄) และ มังกรทลายฟ้า 1989 (俠客行)
เป็นต้น ซึ่งละครเหล่านี้อยู่ในยุคเดียวกันกับละครเรื่อง "เทพอาจารย์จอมอิทธิฤทธิ์ 1984 (天師執位)" แต่ไม่สามารถทำเรตติ้งเฉลี่ยได้สูงเท่า
ในปีพ.ศ. 2526 (1983) เธอได้รับความนิยมอย่างมากจากบทบาทของ "อึ้งย้ง" ในละครทีวีเรื่อง มังกรหยก ภาค 1 (1983) (The Legend of the Condor Heroes) ที่ออกอากาศทำเรตติ้งเฉลี่ยเกินกว่า 60 จุดเปิดและเรตติ้ง%สูงสุด 99% นอกจากนี้การแสดงบท อึ้งย้งของเธอเป็นที่นิยมอย่างมากและส่งให้เธอกลายเป็นไอดอลในดวงใจของผู้คนมากมายอย่างรวดเร็ว
ปีต่อมาละครเรื่อง เทพอาจารย์จอมอิทธิฤทธิ์ (The Fearless Duo)
ทำเรตติ้งเฉลี่ยเกิน 60จุดเปิดได้อีกครั้ง เป็นแชมป์เรตติ้งเฉลี่ยสูงสุดแห่งปี(สูงกว่าละครเรื่องอื่น ๆ) และส่งให้ องเหม๋ยหลิง ถึงจุดสูงสุดในตำแหน่งนางเอกจอแก้วเบอร์หนึ่งทันที ก่อนที่เธอจะเสียชีวิตใน 1ปีต่อมาหลังจากละครเรื่องนี้ออกอากาศ
1.ในระหว่างการถ่ายทำละครเรื่องนี้ ได้มีการก่อตั้ง "แฟนคลับองเหม่ยหลิง" ขึ้นมา
2.ในเดือนกุมภาพันธ์ พ.ศ. 2527 (1984) ช่วงเริ่มต้นการถ่ายทำของละครเรื่องนี้ แม่ของ องเหม่ยหลิง ได้บินจากอังกฤษมายังเกาะฮ่องกงเพื่อเยี่ยมเธอ
3.ในเดือนมีนาคม พ.ศ. 2527 (1984) เสร็จสิ้นการถ่ายทำละครเรื่องนี้ เมื่อมีการฉายลงโทรทัศน์ ได้สร้างสถิติที่น่าประทับใจสำหรับเรตติ้งเฉลี่ยสูงสุดของปี โดยได้ 61 จุดเปิดและได้รับความนิยมมากที่สุด กลายเป็นผลงานอันดับแรก ๆ ของละครที่มีเรตติ้งสูงสุดของสถานีโทรทัศน์ทั้งหมดในช่วงหลายปีที่ผ่านมา อีกทั้งยังเป็นละคร 10 อันดับแรกในประวัติศาสตร์ของละครทีวีบี (TVB)
4.ในบรรดากลุ่ม 5 พยัคฆ์ทีวีบี เมียวเฉียวเหว่ย เป็นนักแสดงชายในกลุ่มที่ได้ร่วมงานกับ องเหม่ยหลิง มากที่สุด นอกจากละครเรื่อง "มังกรหยก ภาค 1" ฉบับปีค.ศ1983 ที่ทั้งสองเจอกันแต่ไม่ได้เป็นพระ-นางร่วมกัน ก็ยังมีละครเรื่อง "ยุทธจักรชิงจ้าวบัลลังค์" ส่วนละครที่เริ่มเป็นคู่ขวัญในจอกันจริง ๆ คือ เรื่อง "เทพอาจารย์จอมอิทธิฤทธิ์" ตามด้วยละครเรื่อง "เฉือนคมเจ้าพ่อ" และ "ชอลิ้วเฮียง ตอน ถล่มวังค้างคาว" รวมเป็นห้าเรื่องด้วยกันที่เขาร่วมแสดงกับเธอ
5.ตั้งแต่ยุค 70-ปัจจุบัน มีละครไม่กี่เรื่องที่มีเรตติ้งเฉลี่ยต่อตอนถึง 60 จุดเปิดแม้แต่ละครในยุคเดียวกันก็ตาม และละครเรื่องนี้กลายเป็นหนึ่งในไม่กี่เรื่องในหน้าประวัติศาสตร์วงการละครชุดฮ่องกงที่สามารถทำเรตติ้งเฉลี่ยต่อตอนเกิน 60 จุดเปิด กลายเป็นหนึ่งในละครที่มีเรตติ่งเฉลี่ยสูงสุดตลอดกาลในฮ่องกง
6. ละครเรื่องนี้ ประสบความสำเร็จเป็นอย่างมากในเกาะฮ่องกง อีกทั้งได้กลายเป็นหนึ่งใน 100 ซีรีส์ที่ได้รับความนิยมมากที่สุดในสิงคโปร์ อีกด้วย
7. ล่าสุดงานครบรอบ 55 ปีของทีวีบี ในปีพ.ศ. 2565 (2022) ละครเรื่องนี้ชนะผลโหวตจากผู้ชมทางบ้านในหัวข้อ ละครที่อยู่ในควาทรงจำของผู้ชมในฮ่องกงมากที่สุด จนทีวีบี ต้องนำมารีรันซ้ำครั้งที่ 8 เริ่มวันที่ 19 ธันวาคม พ.ศ. 2565 (2022) และกลายเป็นละครที่มีการดูซ้ำมากที่สุดในฮ่องกง
8. ก่อนละครเรื่องนี้ องเหม๋ยหลิง ได้รับความนิยมอย่างมากจากการรับบทเป็น อึ้งย้ง ใน
"มังกรหยก 1983 (The Legend of the Condor Heroes)" จนมาประสบความสำเร็จสูงสุดได้อีกครั้งกับละครเรื่องนี้ที่มีเรตติ้งสูงสุดในปีพ.ศ. 2527 (1984) ซึ่งแสดงให้เห็นถึงความโด่งดังของ องเหม่ยหลิงในขณะนั้น
9. "ละครเรื่องนี้" ไม่เพียงแต่สร้างสถิติเรตติ้งเฉลี่ยที่ 61 จุดเปิดเท่านั้น แต่เพลงประกอบละคร คือ "誰可改變 (Who can chang)" ที่ร้องโดย อลัน ทัม ยังถูกขับขานไปตามท้องถนนและตรอกซอกซอยในฮ่องกงเมื่อตอนที่ละครเรื่องนี้ออกอากาศ และกลายมาเป็นบทเพลงคลาสสิคของหมู่ชาวฮ่องกงมาจนถึงทุกวันนี้
การฉายซ้ำ(รีรัน) ซ้ำในฮ่องกง.
นอกจากละครเรื่องนี้จะทำเรตติ้งเฉลี่ยได้สูงมากแล้ว (61จุดเปิด) ยังสร้างสถิติกลายเป็นละครชุดฮ่องกงที่ถูกรีรัน บ่อยที่สุดในฮ่องกง ถึง 10 ครั้ง อีกด้วย ได้แก่:-
ช่วงปีพ.ศ. 2529 (1986) ละครเรื่องนี้ได้ลงเป็นม้วนวีดีโอ (VDO) ให้เช่าในไทย ภายใต้ชื่อละครว่า เทพอาจารย์จอมอิทธิฤทธิ์ ทำให้มีผู้ชมจำนวนหนึ่งรู้จักละครเรื่องนี้ ผ่านการเช่าวีดีโอมาดู
ต่อมาในปีพ.ศ. 2531 (1988) ทางช่อง 5 ได้ลิขสิทธิ์การออกอากาศ ทำให้ละครเรื่องนี้หลุดจากช่อง 3 ไปฉายทางช่อง 5 รอบดึกแทน มีส่วนไม่มากก็น้อยทำให้ผู้คน(ส่วนใหญ่)ในไทย ไม่เคยดูละครเรื่องนี้มาก่อน เพราะในอดีตผู้ชมชาวไทยมักนิยมดูละครชุดฮ่องกงผ่านทางช่อง 3 และช่อง 7 เป็นหลัก
ตอนออกอากาศทางช่อง 5 ทุกวันพุธ-พฤหัส เวลา 21.55-22.55 น. ได้ใช้ชื่อละครว่า ศึกชิงบัลลังก์เทพอาจารย์
รำลึกถึง: ละครเทพอาจารย์จอมอิทธิฤทธิ์ โดย Baidu
เรตติ้งละครขององเหม่ยหลิง โดย Sina
10ละครยอดนิยมสูงสุดในยุค80s ของฮ่องกง
ละครยอดนิยมตลอดกาล
โศภิดา จิระไตรธาร
โศภิดา จิระไตรธาร (สกุลเดิม: กาญจนรินทร์; เกิด 31 มีนาคม พ.ศ. 2538) ชื่อเล่น นิ้ง เป็นนางงามผู้ครองตำแหน่งมิสยูนิเวิร์สไทยแลนด์ 2561 และเป็นตัวแทนประเทศไทยในการประกวดนางงามจักรวาล 2018 ซึ่งจัดขึ้นในประเทศไทย นอกจากนี้ยังเป็นผู้จัดการของธนาคารทหารไทย จำกัด (มหาชน)
โศภิดาเกิดที่กรุงเทพมหานคร เป็นบุตรคนโตของ พ.อ.นพ. ธวัชชัย และรัตน์ประภา กาญจนรินทร์ ซึ่งบิดาเป็นอดีตศัลยแพทย์โรงพยาบาลพระมงกุฎเกล้า ส่วนมารดาเป็นอดีตพยาบาล
โศภิดาเคยศึกษาที่โรงเรียนวัฒนาวิทยาลัยตั้งแต่ระดับประถมศึกษาจนถึงมัธยมศึกษาตอนต้น ต่อมาได้สำเร็จการศึกษาระดับชั้นมัธยมศึกษาตอนปลายจากทรินิตีคริสเตียนไฮสกูล (Trinity Christian High School) และสำเร็จการศึกษาระดับปริญญาตรี คณะบริหารธุรกิจ สาขาการเงิน มหาวิทยาลัยเนวาดา ลาสเวกัส, รัฐเนวาดา ด้วยเกียรตินิยมอันดับ 2
โศภิดา ได้เข้าร่วมประกวดมิสยูนิเวิร์สไทยแลนด์ 2561 โดยได้หมายเลขประจำตัว คือ หมายเลข 20 และได้ครองตำแหน่งมิสยูนิเวิร์สไทยแลนด์ 2561 ณ รอยัลพารากอนฮอลล์ สยามพารากอน
นางงามจักรวาล 2018.
โศภิดาเป็นตัวแทนประเทศไทยในการประกวดนางงามจักรวาล 2018 ที่จัดขึ้นเมื่อเช้าวันจันทร์ ที่ 17 ธันวาคม 2018 ตามเวลาประเทศไทย ณ อิมแพ็ค อารีนา เมืองทองธานี โดยมีนางงามร่วมเข้าแข่งขันทั้งหมด 94 ประเทศ โศภิดาผ่านเข้ารอบ 20 คนสุดท้าย โดยถูกประกาศเรียกชื่อเป็นคนที่ 5 และได้ตอบคำถามรอบ 20 คนสุดท้ายที่ถามว่า "อะไรคือสิ่งที่สำคัญที่สุดที่คุณต้องการให้โลกรู้เกี่ยวกับตัวคุณ" ซึ่งทำให้เธอสามารถผ่านเข้ารอบ 10 คนสุดท้าย
และในการประกวดครั้งนั้นได้สร้างตำนานแดงไหนทำให้เป็นประโยคที่ติดปากและเป็นที่รู้จักกันของแฟนนางงาม
โศภิดาได้พิธีมงคลสมรสตามพิธีกรรมหลักศาสนาคริสต์ กับ ไตรนุภาพ จิระไตรธาร นักธุรกิจ โดยไเข้าพิธีมงคลสมรสเมื่อวันที่ 27 กรกฎาคม พ.ศ. 2562 มีบุตร 1 คนคือจักรวาล จิระไตรธาร (น้องเจมี่) เกิดเมื่อวันที่ 2 เมษายน พ.ศ. 2563
ฟุตบอลอาเซียนชิงแชมป์เยาวชนอายุไม่เกิน 19 ปี 2018
การแข่งขัน ฟุตบอลอาเซียนชิงแชมป์เยาวชนอายุไม่เกิน 19 ปี 2018 เป็นการแข่งขันครั้งที่ 15 ของฟุตบอลอาเซียนชิงแชมป์เยาวชนอายุไม่เกิน 19 ปี ซึ่งจัดขึ้นโดยสหพันธ์ฟุตบอลอาเซียน การแข่งขันครั้งนี้จัดการแข่งขันที่ประเทศอินโดนีเซีย ระหว่างเดือนกรกฎาคม พ.ศ. 2561
ทั้ง 12 ทีมที่เป็นสมาชิกของสหพันธ์ฟุตบอลอาเซียนมีสิทธิ์เข้าร่วมการแข่งขัน มีเพียงออสเตรเลียที่ไม่ได้เข้าร่วมทำให้มีทีมทั้งหมด 11 ทีมจาก 11 สมาคมมาเข้าร่วมการแข่งขันดังนี้:
พระอภัยทศ
โชโก อะซะฮะระ
ฟุตบอลอาเซียนชิงแชมป์เยาวชนอายุไม่เกิน 18 ปี 2018
ฟุตบอลอาเซียนชิงแชมป์เยาวชนอายุไม่เกิน 19 ปี 2017
อัตราส่วนสะท้อน
อัตราส่วนสะท้อน หรือ แอลบีโด  คืออัตราส่วนระหว่างปริมาณแสงที่วัตถุสะท้อนหรือกระเจิงต่อปริมาณแสงที่วัตถุนั้นดูดซับเอาไว้ ค่าอัตราส่วนสะท้อนของวัตถุใด ๆ จะต่ำกว่าหนึ่งเสมอ เช่น หากวัตถุหนึ่งมีอัตราส่วนสะท้อน 0.3 หมายความว่าวัตถุนั้นมีความสามารถสะท้อนหรือกระเจิงแสงในปริมาณ 3 ใน 10 ของแสงทั้งหมดที่ตกกระทบพื้นผิว และอีก 7 ใน 10 ที่เหลือถูกวัตถุดูดซับไว้ ในภาษาอังกฤษ คำว่า "albedo" ซึ่งหมายถึงอัตราส่วนสะท้อนนั้น มีรากศัพท์จากภาษาละตินว่า "albedo" (ความขาว หรือแสงอาทิตย์ที่กระทบ) ซึ่งเป็นรูปผันหนึ่งของ "albus" (สีขาว) จึงถือได้ว่าอัตราส่วนสะท้อนคือค่าที่แสดง"ความขาว"ของผิววัตถุใด ๆ
แอลบีโด
สกอร์ปียงเดอมูว์ลูซ
สกอร์ปียงเดอมูว์ลูซ  เป็นทีมฮอกกี้น้ำแข็งฝรั่งเศส ซึ่งตั้งอยู่ที่เมืองมูว์ลูซ ประเทศฝรั่งเศส ดำเนินการโดยสมาคมเพื่อการพัฒนาฮอกกี้มูว์ลูซ  ปัจจุบันทีมนี้เข้าแข่งขันในศึกแอ็ฟแอ็ฟอัชเฌ ดิวิชัน 1 ซึ่งเป็นลีกระดับสองของฮอกกี้น้ำแข็งฝรั่งเศส ส่วนในช่วงฤดูกาล 2012–13 ทีมนี้เข้าแข่งขันในลีกมากนุส ซึ่งเป็นลีกระดับสูงสุดในประเทศฝรั่งเศส
มารีออ มันจูคิช
เฉือนคมเจ้าพ่อ
เฉือนคมเจ้าพ่อ (生銹橋王) เป็นละครชุดของฮ่องกงแนวสากลย้อนยุค ที่คนดูละครใน ฮ่องกง ต่างชื่นชมเป็นอย่างมาก เพราะดาราสาว องเหม่ยหลิง สามารถถ่ายทอดความแตกต่างของฝาแฝด ซึ่งมีบุคลิกและนิสัยแตกต่างกันออกมาได้อย่างยอดเยี่ยม และเธอก็ได้รับคำชมว่าสวมชุดผู้ดีอังกฤษ(สากลย้อนยุค) ออกได้ได้สวยมาก นำแสดงโดย คู่ขวัญแห่งยุค 80s เหมียว เฉียวเหว่ย และ อง เหม่ยหลิง และเคยออกอากาศในประเทศไทยเมื่อกลางปีพ.ศ. 2532 (1989) ทางช่อง 3 เวลาประมาณ 16.00-17.00 น. โดยใช้ชื่อละครว่า "แฝดผิดฝา"
ในฮ่องกงในช่วงต้นศตวรรษที่ 20 พวกโจรสลัดกำลังทุกข์ทรมานอยู่ท่ามกลางพวกโจรจอมโจร Tan Zhaobao (ราชวงศ์ฉิน) มีอำนาจมากที่สุดร่วมกับตำรวจและจับกุมเรือเดินสมุทรดังนั้นเขาจึงมีความเกลียดชังกับสำนักงานซื้อต่างประเทศ ในเวลานั้นเจ้าหน้าที่ก็มืดการทุจริตและการฉ้อโกงยกเว้นการจับกุมพ่อและลูกชายของ Lei Zhenjiang [Feng Qufan] เจียงคือซื่อสัตย์สุจริตและลูกชายของเขามีความยืดหยุ่นและยืดหยุ่นทั้งสองทุ่มเท
ศาลสั่งให้ตำรวจกำจัดโจรสลัดและแม่น้ำได้นำกองเรือไปเผาไฟ เบรียน Boran โกรธ แต่เนื่องจากกองกำลังไม่เพียงพอที่จะแข่งขันกับศาลเพียงความอดทนและแล้วหัวใจของการข้ามการออกแบบของหมู่บ้านขโมยของหลินหลินเป็นภรรยาการควบรวมกิจการของกองกำลังและจากนั้นออกจากความสับสนวุ่นวายเพื่อให้แม่น้ำหมด หลังจากที่ตำรวจได้รับคัดเลือกโดยเจตนาต่อตำรวจแล้วเขาใช้เพื่อปกปิดคาสิโนและซ่องและเก็บเงินจากกันและกัน ถนนที่บ้านแคบและเจียงจะรวบรวมและเป็นเจ้าของโดย Bao และการประกันภัยอยู่ในช่วงกลางใจและเป็นเรื่องยากที่เจียงจะอยู่ทั่วไป
คำที่ถูกแบ่งออกเป็นสองส่วนและเพื่อนของ Long Long Pengfei [Miao Qiaowei] กลับมายังฮ่องกงเพื่อพัฒนา Fei เป็นนักฉวยโอกาสทั่วไปเขารู้ดีว่าผู้สนับสนุนที่เข้มแข็งเป็นทางลัดเพื่อให้เขาโชคลาภดังนั้นเขาจึงพยายามทำให้ดีที่สุดเพื่อทำกำไร หลังจากที่ศาลฉันรู้สึกมีความสุขมากขึ้น เขาพยายามจะแสดงตัวให้มากที่สุดเท่าที่จะเป็นไปได้และเขารู้สึกท้อแท้กับการแข็งค่าของศาล เมื่อลูกสาวคนเดียวของนักร้อง Weng Meiling กลับมายังฮ่องกงเธอต้องการพบความสัมพันธ์ที่ดีกับเขาเพื่อที่จะได้รับความสัมพันธ์กับเขา
ในทางกลับกันภรรยาคนที่สองของ Pei Ying (Weng Meiling) มีความสนใจในมังกรเป็นเวลาหลายปี แต่มังกรไม่ชอบสไตล์ "cow cow" ของเธอและเธอถูกแยกออกจากเธอ และการเผชิญหน้ากับ Yun ทำให้ตกใจในชั้นฟ้าทั้งหลายนั่นคือการแสวงหากำลังอย่างเต็มที่และไม่แยแสกับชาวอังกฤษมากยิ่งขึ้น มันเป็นเรื่องบังเอิญที่การเผชิญหน้ากับอังกฤษและการค้นพบของทั้งสองฝ่ายเป็นไปอย่างเดียวกัน ภายใต้รากเหง้าของการสืบสวน Yun เริ่มรู้ว่าเขาเป็นลูกคนที่สองและอังกฤษพบว่าเป็นคู่แข่งของตัวเองและเขาก็ไม่พอใจกับการดูหมิ่นความรักสี่มุมที่ซับซ้อนและมีไหวพริบและเริ่มต้นขึ้น.